ผมอายุ16ปีแล้วครับ ตอนนี้สูง180กว่าๆแต่ผมอยากให้หยุดสูงแล้วครับ แม่ผมสูงประมาณ189เซนครับส่วนพ่อผมสูงประมาณ165 ผมเลยอยากรู้ครับว่าจะทำยังไงถึงจะหยุดสูง หรือต้องกินยาอะไรมั้ย บางทีก็โดนเพื่อนบูลลี่ครับเลยอยากให้มันหยุดแล้ว
สวัสดีค่ะ ส่วนสูงนั้น จะขึ้นอยู่กับพันธุกรรมเป็นหลัก นอกจากนี้ก็จะขึ้นอยู่กับการทานอาหารและการออกกำลังกาย ดังนั้น หากพ่อหรือแม่หรือญาติทางพ่อหรือแม่มีส่วนสูงที่สูงมาก ก็ย่อมจะมีผลที่ทำให้เราสูงมากได้ หรือหากพ่อแม่หรือญาติไม่ได้สูงมาก แต่หากเราออกกำลังกายหรือเล่นกีฬาบางชนิดเป็นประจำ ก็อาจทำให้มีส่วนสูงที่มากได้เช่นกันค่ะสำหรับในผู้ชาย จะเริ่มสูงตอนอายุประมาณ 11-12 ปี สูและจะสูงเพิ่มขึ้นมากในช่วงอายุประมาณ 13-15 ปี หลังจากนั้น ความสูงจะเพิ่มขึ้นช้าลงจนกระทั่งหยุดสูงที่อายุ 18-20 ปี ดังนั้น หากอายุ 16 ปี ก็อาจยังมีโอกาสสูงได้ต่อค่ะอย่างไรก็ตาม นอกจากมีส่วนสูงที่สูงมากแล้ว หากมีรูปร่างของร่างกายที่ดูใหญ่กว่าปกติด้วย โดยเฉพาะที่ใบหน้า เช่น มีขากรรไกรที่ใหญ่กว่าปกติ กะโหลกใหญ่กว่าปกติ จมูกใหญ่ นิ้วมือและนิ้วเท้ามีขนาดใหญ่ และนิ้วห่างกันมาก รวมถึงมีขนขึ้นเยอะกว่าปกติ มีเสียงแหบหรือเสียงเปลี่ยนแปลงไป มีเหงื่อออกมาก ผิวมัน หยาบกร้าน เป็นต้น ก็จะถือว่าไม่ปกติค่ะ ซึ่งอาจเป็นโรค acromegaly ซึ่งเกิดจากมีเนื้องอกในต่อมใต้สมองที่ผลิตโกรทฮอร์โมน (growth hormone) ออกมามากผิดปกติ ทำให้ร่างกายเจริญเติบโตมากเกินไปและสมส่วน ดังนั้น หากมีลักษณะรูปร่างดังกล่าว ก็ควรไปพบแพทย์เพื่อตรวจค่ะ